Hans Lepp

Hans Lepp (1. jaanuar 1873 Ohukotsu mõis, Rapla kihelkond – 4. november 1951 Tallinn)Hans Lepp (1873 – 1951) linnaaednik (haljastusarhitekt) Haudi (vaadatud 07.08.2017) oli Tallinna linnaaednik 1907–1940.

Tema ajal heakorrastati Balti jaama esine, Harjuvärava mägi, Vene ja Heinaturg, Rannavärava mägi, Kaitseväe kalmistu, rajati Tiigiveski park. Samuti töötas ta Vanamõisa, Lohu ja teiste mõisate pargiehitustööl.

1933. ostis ta Standardi autode esindajalt 4-silindrilise auto.Auto uudiseid: "Standard" autode esindaja müüs kaks prooviks tellitud masinat: ühe 4-tsilindrilise masina ostis linnaaednik Lepp, arvatavasti oma poja jaoks., Rahvaleht 16.05.1933

Väljavõte 1935. aasta ajalehest: “Puiesteed paigutatakse ümber. Ligi 2500 ruutmeetrit uut pinda platsi all. Wabaduseplatsil, õieti selle Jaani kiriku poolsel serval ja kunstihoone ees käib praegu tihe töö. Linnaaedniku H. Lepa juhatusel ligemale 40 inimest rühmab ümber istutada suuri tugevaid puid... Varemalt Wabaduseplats kujutas enesest mingit vormitut riba. Nüüd antakse talle aga ilusa neljakandilise platsi kuju, mistõttu kunstihoone eest tulew allee teeb niinimetatud Jaani kiriku “abikiriku” [tollane käimla] juures täisnurga.” Heldur Sander: Lasteaia pargist Vabaduse väljakuni., Keskus 11/2007

Haabersti linnaosas Haabersti asumis Vabaõhumuuseumi tee ja Lillevälja tänava nurgal paikneb tema kunagine puukool-aed, mis osaliselt (2 ha) on looduskaitse all.

Tema poeg Erich (Eerik) Lepp (1903–1981) oli mootorisportlaneAuto uudiseid: Uusi mootorrattaid. Aiandusteadlane Erich Lepp, linnaaedniku poeg, kes tuntud ka mootorsportlasena, ostis endale "Harley Davidsoni" soolomasina., Rahvaleht 12.05.1934, lk.2, Tallinna Rotary Klubi liige, aiandus- ja maastikuarhitekt Tallinnas ja hiljem Montréalis.TLÜAR väliseesti isikud: Lepp, Eerik

Hans Lepp on maetud Tallinna Rahumäe kalmistule.

Tunnustus
 1938 – Eesti Punase Risti IV klassi teenetemärk

Teosed
 Uussünd, ja miks me seda vajame?, Keila: Külvaja 1934; trükis 

Viited

Kategooria:Tallinna linnaelanikud
Kategooria:Eesti aednikud
Kategooria:Eesti maastikuarhitektid
Kategooria:Eesti Punase Risti IV klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1873
Kategooria:Surnud 1951